Mennta- og menningarmálaráðuneytið

Sölvhólsgötu 4

101 Reykjavík

Reykjavík, 6. nóvember 2019.

**Efni: Drög að frumvarpi til laga um breytingu á höfundarlögum nr. 73/1972 um aðild að alþjóðasáttmálaum og innleiðingu tilskipunar um tiltekna notkun einstaklinga sem eiga við sjón- og lestrahömlun að stríða.**

Vísað er í tölvupóst frá mennta- og menningarmálaráðuneytinu vegna samráðs á máli nr. 266/2019 dags. 25. október sl., þar sem óskað er eftir umsögn Þjónustu- og þekkingarmiðstöðvar fyrir blinda, sjónskerta og einstaklinga með samþætta sjón- og heyrnarskerðingu, hér kölluð Miðstöðin, um drög að frumvarpi til laga um breytingu á höfundarlögum nr. 73/1972 um aðild að alþjóðasáttmálaum og innleiðingu tilskipunar um tiltekna notkun einstaklinga sem eiga við sjón- og lestrahömlun að stríða.

Miðstöðin styður heilshugar ofangreinda tillögu og fagnar því að verið sé að gera lagabreytingar með hliðsjón af Marrakesh-sáttmálanum. Einnig telur Miðstöðin mjög brýnt að íslenska ríkið fullgildi sáttmálann líkt og margar þjóðir hafa gert sem við gjarnan berum okkur saman við. Um 75 þjóðir hafa fullgilt Marrakesh sáttmálann, þar á meðal öll Evrópusambandslöndin. Sáttmálinn setur skýrar reglur um meðferð höfundarréttarmála og gerir kleift að skiptast á efni milli landa. Hann er því afar mikilvægur til að bæta aðgengi m.a. blindra, sjónskerta og þeirra sem eru með samþætta sjón- og heyrnaskerðingu að les- og prentefni.

Virðingarfyllst,

Margrét María Sigurðardóttir,

Forstjóri